Matti Milius

Matti Milius (10. november 1945 Tartu – 3. juuni 2015 Tartu) oli üks suuremaid Eesti ja Baltikumi kaasaegse kunsti kogujaid ning kunstinäituste kuraator. Elas Tartus. Matti Miliusele kuulus suur eksliibriste ning rohkem kui 1200 teosest koosnev graafika ja maalide kogu. 1968. aastast eksponeeris Milius oma kogusse kuuluvaid teoseid näitustel Eestis ja välisriikides.

Miliuse kunstikogumine sai alguse tänu kirjandusteadlase ja eksliibriseuurija Udo Ivaski tütrele Helene Ivask-Kulpale 1962. aastal. Ta kinkis Mattile eksliibrise iga kord, kui noormees sai hea hinde reaalainetes, inglise või vene keeles. 1966. aastal tutvus Milius kunstikoguja Mart Lepaga, kelle initsiatiivil hakkas huvituma vanemast Eesti graafikast. Kaasaegse kunsti vastu ärgitas huvi Peeter Urbla aastal 1968. 

1970.–1980. aastatel tegeles Milius agaralt omakirjastusliku tegevusega, paljundas kirjutusmasinal ja levitas mitme autori teoseid ning andis välja omakirjastuslikke kogumikke ("Karjamaa", "Sõna"). Ta oli KGB pideva tähelepanu all.

1980. ja 1990. aastatel tegutses Matti Milius ka happening'i-kunstnikuna ja luule-etlejana, olles pool luuleduost Matti Moguči ja Matti Moguchi (Mogučile kirjutas luulet Priidu Beier ning Moguchile Albert Trapeež).

2006. aastal korraldas Matti Milius näitustefestivali Tartus ja Kaunases, kus Tartus näidati kümnete Kaunase kunstnike teoseid ja Kaunases Tartu kunstnike omi.

Enne surma oli Milius keskendunud peamiselt Eesti, Läti, Leedu ja Armeenia kaasaegsele kunstile.

Haridus
 1967 Tartu 1. Töölisnoorte Keskkool
 1969 Viljandi Kultuurharidustöö Kool, raamatukogunduse eriala

Liikmesus
Matti Milius oli Tartu Kunstnike Liidu ja Eesti Kunstnike Liidu liige.

Näitused
pisi|Kunstnik Peeter Mudist koos Matti Miliusega Tartu Kunstimajas 5. juulil 2004, kus toimus Peeter Mudisti maalinäituse avamine ning raamatu "Illustreeritud Mudist" esitlus. Taustal Matti Miliuse portree
pisi|Aapo Puki maal "Matti Milius"
Matti Miliuse kunstikogust pärit teoseid on eksponeeritud 74 näitusel Eestis, Soomes, Lätis, Venemaal ja Armeenias.
 1968 Kristjan Raua eksliibriseid. EPA Raamatukogu, Tartu
 1969 Eesti eksliibrisealast kirjandust. Tartu Rajooni Raamatukogu, Tartu
 1969 Eesti eksliibrisealast kirjandust. Elva Linnaraamatukogu, Elva
 1970 Kristjan Raua eksliibriseid. Tartu Riikliku Ülikooli Kohvik, Tartu
 1971 Abel Lee eksliibriseid. Tafi, Tartu
 1971 Eesti kirjanike eksliibriseid, Tartu Riikliku Ülikooli Kohvik, Tartu
 1973 Eesti kaasaegset kunsti. Tüüstre talu, Vasula, Tartumaa
 1973 Edgar Valteri eksliibrised. Elva Lasteraamatukogu, Elva
 1973 Kaljo Põllu graafikat. Tafi, Tartu
 1974 Eesti nüüdisaegset maali ja vabagraafikat. EPA Üliõpilasmaja, Tartu
 1977 Leedu, Läti ja Vene kaasaegset vabagraafikat. Tallinna Haridustöötajate Maja galerii, Tallinn
 1977 Eesti, Leedu ja Läti kaasaegset vabagraafikat. Tõravere Observatoorium, Tõravere, Tartumaa
 1978 Eesti, Leedu, Läti ja Vene kaasaegset maalikunsti. Tõravere Observatoorium, Tõravere, Tartumaa
 1978 Eesti, Leedu, Läti ja Vene kaasaegset maalikunsti. Ühepäevane vabaõhunäitus. Tartu Riikliku Ülikooli Botaanikaaed, Tartu
 1978 Peterburi kaasaegset kunsti. Korternäitus, Tartu
 1978 Ilmars Blumbergsi teatriplakateid. Peterburi erakorter, Venemaa
 1980 Moskva põrandaaluse kunsti ühepäevane näitus. Tartu Riikliku Ülikooli Kunstiajaloo Kabinet, Tartu
 1980 Eesti kaasaegset maalikunsti. Simisalu Matkakodu, Järvamaa
 1981 Armeenia, Eesti, Leedu, Läti ja Vene kaasaegset kunsti. Ühepäevane näitus. Tartu Riikliku Ülikooli Filoloogia teaduskonna ühiselamu, Tartu
 1982 Armeenia kaasaegset kunsti. Erakorter Aardla tänavas, Tartu
 1983 Armeenia, Eesti, Leedu ja Läti nüüdisaegset maalikunsti. Nõo Keskkool, Nõo, Tartumaa
 1983 Eesti geomeetrilist ja kontseptuaalset vabagraafikat. Jerevani Haridus- ja Kultuuritöötajate Maja, Jerevan, Armeenia
 1985 Jüri Arraku vabagraafikat. Riia Kinosõprade Klubi, Riia, Läti
 1986 Naise kuju kujutavas kunstis. Sõpruse kaubahalli kohvik, Tartu
 1988 Armeenia, Eesti, Leedu, Läti, Ukraina ja Vene kaasaegset maalikunsti. Jõgeva Näidissovhoosi Klubi, Jõgevamaa
 1989 Sürrealistlikku kunsti Matti Miliuse kunstikogust. Elva Keskkool, Elva
 1990 Matti Miliuse kunstikogu. Tartu Kunstimuuseum, Tartu
 1990 Armeenia, Leedu, Läti, Ukraina ja Vene kaasaegset kunsti. Saaremaa Muuseum, Kuressaare
 1992 Armeenia, Eesti, Leedu, Läti, Ukraina ja Vene kaasaegset maalikunsti. Riia Ajakirjandusmaja galerii, Riia, Läti
 1993 Matti Miliuse päevad Tartus:
 Eesti kaasaegset maalikunsti, Tartu Ülikooli Raamatukogu, Tartu
 Mati Milius kujutavas kunstis ja fotodel. Kohvik-galerii Illegaard, Tartu
 Armeenia, Leedu, Läti ja Ukraina kaasaegset maalikunsti. Tuvikese Kunstikauplus, Tartu
 Leonhard Lapin "Elu fragmendid". Galerii Sebra, Tartu
 Ilja Kabakov. Galerii Sinimandria, Tartu
 Vene kaasaegset kunsti. Galerii Rüütli, Tartu
 "Tundmatu Tartu". Tartu Kunstimaja, Tartu
 1995 "Tähti minu kunstikogust". Galerii Deco, Tallinn
 1996 Matti Miliuse kunstikogu valiknäitus. Tartu Lastekunstikooli galerii, Tartu
 1996 Eesti, Leedu ja Läti nüüdisaegset kunsti. Eesti Rahvusraamatukogu, Tallinn
 1997 Soome nüüdisaegset kunsti. Galerii Rüütli, Tartu
 1997 Eesti ja Soome nüüdisaegset geomeetrilist kunsti. Kohvik Vilets Elu, Pärnu
 1997 "Persona et collecia". ERM, Tartu
 1998 Tommy ja Laurentsiuse teoseid. Tartu Kunstimaja, Tartu
 1998 Soome nüüdisaegset kunsti. Tampere Maja galerii, Tartu
 1999 Andres Sütevaka teoseid. Galerii Obu, Tartu
 1999 Eesti geomeetrilist ja kontseptuaalset kunsti. Tartu Ülikooli Ajaloomuuseum, Tartu
 1999 Ilmars Blumbergsi vabagraafikat. Vanemuise teatrikohvik, Tartu
 1999 Ilmars Blumbergsi vabagraafikat. Kohvik-galerii Illegaard, Tartu
 1999 Eesti geomeetrilist ja kontseptuaalset kunsti. Pärnu Muuseumiait, Pärnu
 2000 Armeenia, Eesti, Leedu, Läti, Ukraina ja Vene nüüdisaegset kunsti. Palamuse Koolimuuseum, Palamuse, Jõgevamaa
 2000 Pärnu ja Tartu noorkunstnike teoseid. Galerii Vaal, Tallinn
 2000 Läti nüüdisaegset maalikunsti. Tartu Linnaraamatukogu Annelinna Harukogu, Tartu
 2000 Matti Milius kujutavas kunstis. Kohvik-galerii Illegaard, Tartu
 2000 Andres Sütevaka teoseid. Galerii Sebra, Tartu
 2000 Jüri Arraku varajast vabagraafikat. Tartu Linnaraamatukogu Annelinna Harukogu, Tartu
 2001 Ilmars Blumbergsi vabagraafikat. Jõhvi Kunstikooli galerii, Jõhvi
 2001 Ilmars Blumbergsi vabagraafikat. Galerii Põlenud Ruum, Tallinn
 2001 Armeenia, Eesti, Leedu, Läti, Soome, Ukraina ja Vene abstraktset maalikunsti. Ugala teatri fuajee, Viljandi
 2001 Armeenia, Eesti, Leedu, Läti, Soome, Ukraina ja Vene abstraktset maalikunsti. Tartu Ülikooli Pärnu Kolledž, Pärnu
 2002 Armeenia, Eesti, Leedu, Läti, Soome, Ukraina ja Vene abstraktset kunsti. Linnagalerii, Kohtla-Järve
 2002 Armeenia, Eesti, Leedu, Läti, Soome, Ukraina ja Vene abstraktset kunsti. Vanemuise kontserdimaja fuajee, Tartu
 2002 Ilmars Blumbergsi vabagraafikat. Linnagalerii, Pärnu
 2002 Juri Horevi eskiise. Galerii Deco, Tallinn
 2003 Valiknäitus Matti Miliuse kunstikogust. Endla teatri galerii, Pärnu
 2003 Lev Kropivnitski vabagraafikat. Galerii Deco, Tallinn
 2004 Matti Miliuse kunstikogu. Imatra Kunstimuuseum, Imatra, Soome
 2004 Ühepäevane Peterburi kunstnike teoste näitus. Tampere Maja kelder, Tartu
 2004 Eesti kaasaegset kunsti. Eesti Suursaatkond, Helsingi, Soome
 2004 Vene kaasaegset kunsti Matti Miliuse kunstikogust. Läti Kunstimuuseum, Riia, Läti
 2004 Eesti, Leedu ja Läti kaasaegset kunsti Matti Miliuse kunstikogust. Läti Kunstnike Liidu galerii, Riia, Läti
 2005 Eesti, Leedu, Läti ja Soome kaasaegset kunsti. Tartu Ülikooli Ajaloomuuseum, Tartu
 2006 Milius vaatab tulevikku. Tallinna Kodulinna Maja, Tallinn
 2006 Milius vaatab tulevikku 2. Tallinna Kodulinna Maja, Tallinn
 2007 Leedu kaasaegset kunsti Matti Miliuse kunstikogust. Tartu Linnaraamatukogu, Tartu

Kunstikogu
Matti Miliuse kunstikogusse kuulub rohkem kui 1200 joonistust, maali või graafikateost. Teoste autorid on pärit Eestist, Lätist, Leedust, Soomest, Venemaalt, Armeeniast, Kanadast, Aserbaidžaanist ja mujalt. Enamus teoseid on talle kingitud.

Eesti kunstnikud, kelle teoseid on Matti Miliuse kunstikogus
pisi|Matti Milius aastal 2004

 Tunnustus 

 2003 Tartu Kultuurikandja auhind produtsendi kategoorias

Vaata ka
kunst
kollektsioneerimine
kunstnike loend

Viited

Kirjandus
Olev Remsu. "Matti ja mina". Looming nr 3, 2016
Raivo Kelomees. "Kunstikvaliteedi sentimeetrid. Matti Miliuse kogu näitusest Tartu Lastekunstikooli galeriis". Kultuurileht, 10. mai 1996.
Raivo Kelomees. "Kogumise magus orjus". Eesti Päevaleht, 8. juuni 1996.
Renna Aretha Ali 2019. Künkal. Tartu: Miliuseum ry.

Kategooria:Eesti kunstikogujad
Kategooria:Eesti tegevuskunstnikud
Kategooria:Tartu inimesed
Kategooria:Pauluse kalmistule maetud
Kategooria:Sündinud 1945
Kategooria:Surnud 2015